Must-toonekure toetuseks kogutakse annetusi
Must-toonekurg on ohustatud linnuliik, kelle elupaigad asuvad peamiselt suuremates metsamassiivides kaugel inimasustusest. Eestis on pesitsevate must-toonekurgede arvukus viimase 30 aastaga langenud ligi kolm korda jäädes praegu all saja paari ning nende arvukus väheneb jätkuvalt. Must-toonekure põhitoiduks on igasugused kalad ja kahepaiksed, keda ta püüab meelsasti väikestest metsajõgedest ja -kraavidest. Kahjuks kipuvad toitumisojad kinni kasvama ja suur lind ei pääse toidule ligi, eriti poegade kasvu ajal. Sel juhul pojad surevad nälga.
Eesti Ornitoloogiaühing ja Kotkaklubi koos mitmete abilistega on alustanud annetuste kogumise kampaaniat must-toonekure toitumisveekogude taastamise talgute korraldamiseks 2015. aaasta sügisel. Annetuste konto numbrid ja lisateavet leiad EOÜ kodulehelt www.eoy.ee. Annetusi kogutakse ka Tallinna Loomaaia keskkonnahariduskeskuses 30. aprillil avataval fotonäitusel ning EOÜ heategevusliku mälumänguga. Iga väikegi panus aitab must-toonekurge!